Source: http://www.euroavocatura.ro/stiri/7668/Conferinta_de_presa_sustinuta_de_conducerea_CSM_in_data_de_16_iunie_2011
Timestamp: 2020-07-04 15:11:22+00:00

Document:
Prima pagină » Ştiri juridice » Conferinta de presa sustinuta de conducerea CSM in data de 16 iunie 2011
Publicat: 16 Jun 2011 2171 citiri Sursa: EuroAvocatura.ro
CSM aduce la cunostinta publicului eforturile si reactiile institutionale la evenimentele din ultima perioada .
CSM a analizat proiectul legii de revizuire a Constitutiei propus de Presedintele Romaniei. In cursul zilei de ieri CSM a trimis CCR un punct de vedere argumentat cu privire la acesta.
In esenta, documentul intocmit de CSM afirma ca limitele de revizuire a Constitutiei sunt afectate intrucat prin unele dispozitii se incalca independenta justitiei. Excluderea din competenta jurisdictionala a instantelor a anumitor tipuri de cauze pe considerente politice, restructurarea din temelii a CSM etc sunt masuri ce pot afecta stabilitatea sistemului si realizarea rolului sau. In acest context, chiar ne gandim daca CSM nu ar trebui sa dobandeasca dreptul de initiativa legislativa in domeniu, ori dreptul de a numi o parte din judecatorii CCR, din moment de acest organism politico-juridic trebuie sa reprezinte in mod echilibrat toate cele trei puteri publice ale statului.
Pentru o opinie pertinenta in materie, dupa ce vom afla solutia Curtii Constitutionale, vom initia - daca va fi cazul - sesizarea Comisiei de la Venetia, un organism al Consiliului Europei cu rol consultativ specializat in chestiuni constitutionale si de protectie a statului de drept .
2. noile coduri
CSM a acceptat ca Noul Cod Civil va intra in vigoare in acest an, desi solicitarea magistratilor era ca acesta sa intre in vigoare odata cu noul cod de procedura civila si numai dupa finalizarea studiilor de impact. CSM isi asuma alaturi de INM si SNG rolul pe care il are in formarea profesionala a magistratilor si grefierilor.
Pentru aceasta, la nivelul CSM este coordonata activitatea unui grup inter-institutional care reuneste institutele de formare a magistratilor, grefierilor, avocatilor, notarilor publici si executorilor judecatoresti. Acest for va fi un loc pentru schimbul reciproc de informatii si suporturi de curs in vederea unei pregatiri comune a profesionistilor dreptului; in cadrul aceluiasi for va fi creat un site unde noul cod civil va fi comentat si adnotat de profesionisti, iar continutul sau va fi in intregime liber .
Este pentru prima data cand in Romania are loc o asemenea activitate si suntem deosebit de incantati ca ea a intrunit acceptul tuturor autoritatilor si structurilor implicate.
3. promovarea la ICCJ
Noul CSM, asociatiile profesionale si larga majoritate a magistratilor din tara au criticat actualul sistem de promovare la instanta suprema. Ca urmare, trebuia regandit modul de promovare, pe criterii exclusiv meritocratice.
Initial am elaborat un Ghid pe care ICCJ, dupa ce l-a votat prin presedintele sau in CSM, l-a contestat apoi in justitie. In aceste conditii am renuntat la el si cu sprijinul Ministrului Justitiei a fost promovat un proiect de lege aflat acum in Camera Deputatilor. Dezbaterea pe acest proiect a fost intarziata de reprezentanti ai ICCJ care in mod neconstitutional au incercat sa inlature rolul decizional al CSM in promovarea magistratilor la instanta suprema, invocand necesitatea unui `aviz conform` care sa apartina insasi curtii. Datorita neacceptarii de catre ICCJ a solutiei propuse de singurele organisme cu atributii legislative - MJ si CSM - ieri comisia juridica a impus o alta solutie, cea a concursului. CSM va reevalua noua situatie ivita.
Ieri, Plenul CSM a avizat in mod favorabil si cu observatii proiectul de OUG al Guvernului cu privire la promovarea la ICCJ, menit sa acopere perioada de timp dintre renuntarea la ghid si adoptarea unei noi legi. Intre timp, ICCJ a sesizat CSM pentru promovarea pe baza legii in vigoare in prezent. Luand in discutie aceasta solicitare, tot ieri sectia pentru judecatori a CSM nu a acceptat examinarea recomandarilor candidaturilor depuse pentru sectia penala. CSM a inteles astfel ca e nevoie de criterii obiective pentru ca cei mai competenti, performanti si integri magistrati sa ajunga la cel mai inalt for judiciar din Romania.
4. evaluarea magistratilor
In acest an magistratii vor fi evaluati, procedura care are loc o data la trei ani. Maine si poimaine se va desfasura la Constanta intalnirea presedintilor curtilor de apel. Potrivit deciziei Plenului din 31 mai 2011 voi cere acestora ca activitatea de evaluare sa fie una strict conforma cu legea si regulamentul emis de CSM.
Rezultatele evaluarii din acest an trebuie sa fie obiective, iar magistratii care au deficiente de pregatire si probleme de deontologie sa nu fie acoperiti in nici un fel de sistem . Slabiciunile individuale pot deveni vulnerabilitati de sistem si nu ne dorim acest lucru.
5. criticile aduse sistemului de unii demnitari
Privim cu maxima atentie declaratiile unor persoane publice, demnitari sau analisti, cu privire la justitie. Nu putem accepta criticile generale la adresa judecatorilor si procurorilor. Acestia isi desfasoara activitatea in conditii de multe ori improprii, cu o legislatie in continua si masiva schimbare, cu un numar crescand de cauze de la an la an.
CSM respinge orice atitudine ale oamenilor politici sau reprezentand alte grupuri de interese prin care se aduc critici nefondate si populiste care nu fac decat sa slabeasca increderea populatiei in sistemul de justitie.
Pentru indeplinirea rolului de garant al independentei justitiei si aparare a reputatiei profesionale a magistratilor, CSM va gandi un sistem de reactie institutionala mai rapida. Comunicatele de presa si conferintele de presa vor fi astfel de instrumente .
6. proiectele de lege cu privire la raspunderea magistratilor
Justitia este serviciu public . Ea trebuie sa fie independenta pentru a garanta dreptul la un proces echitabil, dar trebuie sa fie si responsabila pentru a preveni abuzurile si a intari increderea populatiei in ea. CSM va milita tot timpul pentru responsabilizarea sistemului judiciar. Iar raspunderea personala a magistratilor nu trebuie sa fie o forma de presiune asupra lor, ci trebuie sa fie conforma cu statutul de autoritate pe care acestia il au si sa respecte standardelor internationale in materie.
Sub acest aspect, CSM va initia imediat o ampla consultare cu magistratii si asociatiile profesionale, cu ONG-urile care au ca obiectiv reforma justitiei si va elabora un studiu de drept comparat in domeniul raspunderii disciplinare si materiale. Ulterior va definitiva un punct de vedere fundamentat si competent pe care il va sustine.
In concluzie: CSM este si ramane garantul independentei justitiei. Afirm cu toata onestitatea ca magistratii pot sa aiba incredere in noi iar populatia poate sa aiba incredere in justitie. Cerem autoritatilor publice sa sustina independenta justitiei, care nu este un privilegiu pentru magistrati, ci un drept fundamental al justitiabilului. Sistemul judiciar este intr-o perioada de autoreglare, cand isi asuma responsabilitati enorme pentru binele societatii. El trebuie sustinut prin efortul conjugat al tuturor celor trei puteri.
Suntem convinsi ca eforturile CSM vor fi evidentiate in mod corespunzator in Raportului intocmit de Comisia Europeana in cadrul Mecanismului de Cooperare si Verificare, raport care va aparea in data de 20 iulie 2011 si, poate mai important decat asta, se vor regasi pozitiv in evolutia sistemului judiciar si al societatii
Citeşte mai multe despre: CSM Noile coduri Raspunderea magistratilor
13 Jun 2019 | 946

References: CSM 

CSM 

CSM 
 CSM 
 CCR 
 CSM 
 CSM 
 CSM 

CSM 
 CSM 
 CSM 
 ICCJ

 ICCJ 
 CSM 
 ICCJ 
 CSM 
 CSM 
 CSM 
 ICCJ 
 CSM 
 CSM 
 CSM 

CSM 
 CSM 
 CSM 
 CSM 
 CSM 
 CSM 
 CSM